પોલીસ સુત્રો દ્વારા મળતી માહીતી અનુસાર તા. 21/01/18 બપોરે એક વાગ્યાથી તા. 22/01/18 સાંજે સાત વાગ્યા સુધીના સમયગાળા દરમિયાન મહાવીરનગર વ્રજભૂમિ સોસાયટીમાં રહેતા ઘનશ્યામભાઇ બારોટના બંધ મકાનમાં ચોરી થઇ હતી અને તિજોરીના ડીજીટલ લોકરમાં મૂકેલ સોનાનુ ડોકીયુ, અઢી તોલાનુ તથા ચાંદીની ત્રણ જોડ શેરો, પાંચ ચાંદીના સિક્કા 380 ગ્રામના મળી કુલ રૂ. 59000 ના સોના ચાંદીના દાગીનાની ચોરી થઇ હતી. જે તે સમયે મકાન માલિકે ફરિયાદ નોંધાવી ન હતી. દરમિયાનમાં અરવલ્લી એલસીબીએ ઘરફોડ ચોરીઓ કરનાર જોગી કાલબેલીયા ગેંગને ઝડપી પાડતા તેમણે સાબરકાંઠામાં 13 ઘરફોડ ચોરીઓ કર્યાની કબૂલાત કરતા એ ડિવિઝન પોલીસ તસ્કર ગેંગના ત્રણ શખ્સોને હિંમતનગર તપાસ અર્થે લઇ આવી હતી.